**ОБАВЕШТЕЊЕ**

**О ЗАШТИТИ ПОДАТАКА О ЛИЧНОСТИ У СТУДЕНТСКОМ ЦЕНТРУ ЧАЧАК**

У складу са Законом о заштити података о личности ( „Службени Гласник РС бр.87/18), Студентски центар Чачак као руковалац података издаје Обавештење о заштити података о личности.

Према Закону о заштити података о личности податак о личности је сваки податак, односно информација, која одређује и индетификује физичко лице. Поред имена и презимена, адресе, ЈМБГ, подаци о личности су мајл адреса, број телефона, рачун у банци, платна и кредитна картица ИП адреса, лозинка, својеручни потпис, подаци о здравственом стању и др. односно све информације којима се може утврдити идентитет једног лица.

Обрада података о личности је свака радња или скуп радњи које се врше аутоматизовано или неаутоматизовано са подацима о личности или њиховим скуповима, као што су прикупљање, бележење, разврставање, груписање, структурисање, похрањивање, уподобљавање или мењање, откривање, увид, употреба, откривање преносом, односно достављањем, уможавање, ширење или на други начин чињење доступним, упоређивање, ограничавање, брисање или уништавање.

Обраду података представља свако активно или пасивно понашање у вези са подацма, односно и сам увуд у податке као и чување података на серверу, као и пријем и прослеђивање података без увида у исте.

Студентски центар Чачак као руковалац података, врши прикупљање, обраду, чување и похрањивање података о личности у циљу вршења своје делатности, поштовања правних обавеза и у складу са обавезама утврђеним другим прописима.

Студентски центар Чачак, предузима одговарајуће техничке, организационе и кадровске мере које су неопходне да би се обезбедила законитост обраде података.

Студентски центар Чачак, прикупља и обрађује податке о личности у складу да законом који се односе на запослене као што су: име и презиме запосленог, ЈМБГ, место и датум рођења, пол, држављанство, податке о образовању, радно искуство, адреса, мејл адреса, број личног документа, место издавања документа, пребивалиште, број телефона и мобилног телефона, подаци о деци и години њиховог рођења.

У сврху обрачуна зараде прикупљају се и подаци о текућем рачуну код банака, уплате, исплате, износи дуга по административним забранама, кредитима и друге евиденције по важећим прописима.

Ови подаци прикупљају се на основу Закона о раду, Закона о пореском поступку и пореској администрацији и Закону о здравственом осигурању, Закону о пензијском и инвалидском осигурању, Законом о централном регистру обавезног социјалног осигурања и другим законима.

Центар прикупља и обрађује и друге податке који се достављају у непосредном контакту са запосленима на основу пристанка лица, а у циљу остваривања права запослених као и чланова породице. Такође се прикупљају подаци о личности и о ангажованим лицима, као и трећим лицима, а који су од значаја за обављање делатности Центра.

Права Физичког лица из Закона о заштити података о личности су:

1. Право на приступ: свако физичко лице има право да од руковаоца захтева информацију да ли обрађује податке о њему, које и у коју сврху, приступ тим подацима, предвиђени рок чувања, копију тих података и информације о свим осталим питањима из члана 26. Закона.
2. Право на исправку и допуну: лице на које се подаци односе има право да захтева исправку негових нетачних података о личности без непотребног одлагања.Уколико су подаци непотпуни, лице има право да своје податке допуни кроз давање додатне изјаве.
3. Право на брисање: свако лице на које се подаци односе има право да се подаци о њему бришу од стране руковаоца, ако подаци о личности више нису неопходни за остваривање сврхе због којег су прикупљени, ако је лице на које се подаци односе опозвало пристанак на основу кога се обрада вршила, ако је лице на које се подаци односе проднело приговор на обраду, ако су подаци о личности незаконито обрађивани, ако брисање представља извршење законске обавезе руковаоца или ако су подаци о личности претходно прикупљени у вези са коришћењем услуга информационог друштва из члана 16. Став 1. Закона.

Захтев за брисање се подноси руковаоцу.

1. Право на ограничење: лица на које се подаци односе има право да од руковаоца захтева да се обрада његових података о личности ограничи у случајевима који су предвиђени чланом 31. Закона.
2. Право на преносивост података: уколико су заједно испуњени услови из члана 36. Закона, лице на које се подаци односе има право да претходно достављене податке прими структуисаном облику од руковаоца, и да их без његовог ометања, пренесе другом руковаоцу.
3. Право на прекид обраде (приговор): лице на које се подаци односе има право да од руковаоца, у виду приговора на обраду, захтева прекид обраде која се врши у складу са чланом 12. став 1 тачка 6. Закона, укључујући и профилисање које се заснива на тим одредбама. Уколико руковалац није предочио да постоје законски разлози за обраду који претежу над интересима, правима или слободама лица на које се подаци односе или су у вези са подношењем, остваривањем или одбраном правног захтева, биће дужан да прекине са обрадом података о лицу које је поднело приговор.
4. Право против одлучивања искључиво на основу аутоматизоване обраде: на лице чији се лични подаци обрађују неће се примењивати одлука донета искључиво на основу атоматизоване обраде, укључујући и профилисање, уколико та одлука значајно утиче на његов положај или производи правне последице по лице. Изузеци од овог правила су предвиђени чланом 38. Закона.

Захтев за присту, исправку, допуну, брисање, ограничење обраде, преносивост података, прекид обраде као и непримењивање одлуке донесене на основу аутоматизоване обраде, лице чији се подаци обрађују подноси руковаоцу. Уколико руковалац, у складу са чланом 21. став 3. Закона оправдано посумња у идентитет лица које је поднело захтев, може од лица захтевати достављање додатних информација неопходних за потврду идентитета у складу са чланом 5. став 1. тачка 3) Закона.

Руковалац је дужан да достави копију података које обрађује лицу на које се подаци односе на његов захтев. Ако је захтев за копију достављен електронским путем, информације се достављају у уобичајено коришћеном електронском облику, осим ако је лице на које се подаци односе захева израду додатних копија, руковалац може да захтева накнаду трошкова за исте.

Ако руковалац не поступи по захтеву лица на које се подаци односе дужан је да о разлозима за непоступање обавести то лице без одлагања, а најкасније у року од 30 дана од дана пријема захтева, као и о праву на подношење притужбе Поверенику, односно тужбе суду.

Обавештење објавити на огласној табли Студентског центра Чачак и интернет страници.

СТУДЕНТСКИ ЦЕНТАР ЧАЧАК

 Д и р е к т о р

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Јововић